Παραλαβή και Μελέτη Φυσικοχημικών Ιδιοτήτων Πρωτεϊνικών Παρασκευασμάτων από τις Προνύμφες του Tenebrio molitor
Creators: name: Γκινάλη, Αλκμήνη Αννα Μιχαήλ
Publisher: name: Aristotle University of Thessaloniki
Year: 2020
Subjects: Προνύμφες Tenebrio Molitor
Πρωτεϊνικά Παρασκευάσματα
Φυσικοχημικές Ιδιότητες
Tenebio Molitor Larvae
Protein Preparations
Physicochemical Properties

description: Αντικείμενο της παρούσας μελέτης ήταν, αρχικά, η παραλαβή πρωτεϊνικών παρασκευασμάτων από τις προνύμφες του Tenebrio molitor (meal) και, στη συνέχεια, η μελέτη κάποιων φυσικοχημικών τους ιδιοτήτων. Η παραλαβή των πρωτεϊνικών παρασκευασμάτων πραγματοποιήθηκε σε απολιπασμένο άλευρο των προνυμφών με τρεις τρόπους και προέκυψαν τα δείγματα DF-IP (ισοηλεκτρική καταβύθιση), DF-SP (υδατοδιαλυτές πρωτεΐνες) και DF-SSP (αλατοδιαλυτές πρωτεΐνες). Η απόδοση της διεργασίας απομόνωσης των υδατοδιαλυτών πρωτεϊνών ήταν η υψηλότερη ακολουθούμενη από τη διεργασία εκχύλισης με ισοηλεκτρική καταβύθιση. Η ηλεκτρoφόρηση των δειγμάτων έδειξε την παρουσία πρωτεϊνών με μοριακά βάρη από 10 έως 130 kDa (αντιψυκτικές, πρωτεΐνες της αιμολέμφου και από την επιδερμίδα του εντόμου). Ο χαρακτηρισμός των δειγμάτων με φασματοσκοπία υπερύθρου (FTIR) έδειξε ότι τα φάσματα όλων των δειγμάτων παρουσίασαν πολλές ομοιότητες με εξαίρεση αυτό του δείγματος meal, που το λίπος δεν είχε απομακρυνθεί. Η ικανότητα συγκράτησης νερού και ελαίου αυξήθηκε εμφανώς μετά την απομάκρυνση του λίπους και την απομόνωση των πρωτεϊνικών κλασμάτων. Η διαλυτότητα των πρωτεϊνών ήταν ιδιαίτερα υψηλή στην όξινη και αλκαλική περιοχή τιμών pH, ενώ παρουσίασε την ελάχιστη τιμή της στην περιοχή κοντά στο pI των πρωτεϊνών (από 4 έως 5), παρατήρηση η οποία επιβεβαιώθηκε και από τη μέτρηση του ζ-δυναμικού. Τέλος, η μελέτη της επιφανειοδραστικότητας έδειξε ότι στη διεπιφάνεια αέρα/νερού υψηλότερη επιφανειακή δράση εμφάνισε το δείγμα των αλατοδιαλυτών πρωτεϊνών (DF-SSP), ενώ στη διεπιφάνεια ελαίου/νερού το δείγμα των υδατοδιαλυτών πρωτεϊνών (DF-SP). Ωστόσο, και τα τρία δείγματα παρουσίασαν υψηλότερη επιφανειοδραστικότητα συγκριτικά με συμβατικές πηγές πρωτεϊνών
description: The aim of this study was the extraction of protein fractions from Tenebrio molitor larvae (meal) and the study of their physicochemical properties. The extraction of the protein concentrates was performed on the defatted flour of the larvae by three different ways leading to the following samples: DF-IP (isoelectric precipitation), DF-SP (soluble proteins) and DF-SSP (salt soluble proteins). The yield of the soluble protein isolation process was the highest followed by the isoelectric precipitation extraction process. Electrophoresis of the samples revealed the presence of proteins with molecular weight ranging from 10 to 130 kDa (antifreeze, hemolymph proteins and cuticular insect proteins). The characterization of the samples by infrared spectroscopy (FTIR) showed that the spectra of all samples had many similarities with the exception of that of the meal sample, in which the fat was not removed. The water and oil holding capacity was significantly increased after the removal of fat and the protein extraction process. The solubility of the proteins was particularly high in the acidic and alkaline pH range and showed the lowest value in the range close to the proteins pI (from 4 to 5), which was also confirmed by zeta potential measurement. Finally, the study of surface tension showed that the salt-soluble fraction (DF-SSP) presented the highest surface activity at the air/water interface, while the soluble fraction (DF-SP) at the oil/water interface. However, all three samples showed higher surface activity compared to conventional protein sources